ตลาดหุ้นเอเชียผันผวนเช้านี้ นักลงทุนจับตาข้อมูลเศรษฐกิจสหรัฐ
ตลาดหุ้นเอเชียผันผวนเช้านี้ ขณะนักลงทุนจับตาข้อมูลเศรษฐกิจสหรัฐ
31 พ.ค. 2559

ผู้สื่อข่าวรายงานว่า ตลาดหุ้นเอเชียผันผวนเช้านี้ หลังจากนางเจเน็ต เยลเลน ประธานธนาคารกลางสหรัฐ (เฟด) ได้สนับสนุนให้เฟดปรับขึ้นอัตราดอกเบี้ยในช่วงไม่กี่เดือนข้างหน้า ซึ่งสะท้อนให้เห็นว่า ประธานเฟดมีความเชื่อมั่นว่าเศรษฐกิจสหรัฐมีความแข็งแกร่งพอที่จะรับมือกับต้นทุนการกู้ยืมที่ปรับตัวสูงขึ้นในอนาคต อย่างไรก็ดี นักลงทุนยังคงระมัดระวังการซื้อขาย และจับตาดูข้อมูลเศรษฐกิจตัวอื่นๆของสหรัฐต่อไป
โดยดัชนี MSCI Asia Pacific ขยับขึ้นไม่ถึง 0.1% แตะที่ระดับ 128.28 จุด เมื่อเวลาประมาณ 9.15 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 17,029.46 จุด ลดลง 38.56 จุด, ดัชนี SSE Composite ตลาดหุ้นจีนเปิดวันนี้ที่ 2,822.59 จุด เพิ่มขึ้น 0.14 จุด, ดัชนี HSI ตลาดหุ้นฮ่องกงเปิดวันนี้ที่ 20,617.33 จุด ลดลง 12.06 จุด, ดัชนี TAIEX ตลาดหุ้นไต้หวันเปิดวันนี้ที่ 8,532.21 จุด ลดลง 3.66 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,962.47 จุด ลดลง 4.66 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,829.33 จุด เพิ่มขึ้น 32.58 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,628.77 จุด ลดลง 1.10 จุด
ทั้งนี้ สหรัฐมีกำหนดเปิดเผยข้อมูลเศรษฐกิจหลายรายการในคืนนี้ตามเวลาไทย ได้แก่ การใช้จ่าย-รายได้ส่วนบุคคลเดือนเม.ย., ดัชนีราคาบ้านเดือนมี.ค.โดย S&amp;P/Case-Shiller และความเชื่อมั่นผู้บริโภคเดือนพ.ค.